જૈન મુનિ તરુણ સાગરનું આજે સવારે દિલ્હીમાં નિધન થઈ ગયુ છે. તેઓ છેલ્લા ઘણા સમયથી બિમાર હતા ત્યારબાદ તેમણે ખાવાપીવાનું પણ છોડી દીધુ હતુ. તેમના નિધનથી તેમના અનુયાયીઓમાં શોક છવાઈ ગયો છે. પ્રધાનમંત્રી નરેન્દ્ર મોદી સહિત ઘણા મોટા રાજકીય નેતાઓએ પણ તેમના નિધન પર શોક વ્યક્ત કર્યો છે. પ્રધાનમંત્રી મોદીએ ટ્વિટર પર મુનિ તરુણ સાગરને શ્રદ્ધાંજલિ અર્પિત કરતા લખ્યુ કે તેમના આદર્શો અને સમાજમાં તેમના યોગદાન માટે હંમેશા તેમને યાદ કરવામાં આવશે. ગૃહમંત્રી રાજનાથ સિંહ અને દિલ્હીના મુખ્યમંત્રી અરવિંદ કેજરીવાલે પણ જૈન મુનિના નિધન પર સંવેદનાઓ વ્યક્ત કરી છે.